**EGYÜTTMŰKÖDÉSI MEGÁLLAPODÁS**

**AZ ISKOLAI KÖZÖSSÉGI SZOLGÁLAT KÖZÖS LEBONYOLÍTÁSÁRÓL**

amelyet létrejött egyrészről a

Név: [**…**]

Székhely: […]

Képviseli: […]

[…] azonosító: […]

(a továbbiakban: „**Intézmény**”)

másrészről a

Név: **Magyar Műszaki és Közlekedési Múzeum**

székhely: 1072 Budapest, Rákóczi út 42.

Adószám: 15308067-2-42

Bankszámlaszám: 10032000-01465457-00000000

ÁHT azonosító: 035884

Képviseli: Dr. Zsigmond Gábor PhD főigazgató-helyettes

(a továbbiakban: „**Múzeum**”)

a Múzeum és Intézmény a továbbiakban együttesen, mint „**Felek**”, külön-külön, mint „**Fél**” között az alábbi feltételekkel:

1. **A megállapodás előzményei, körülményei, célja**
	1. A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 133. § (9) bekezdés e) pontja szerinti kötelezettség teljesítésének érdekében az iskolai közösségi szolgálat (a továbbiakban: „**Közösségi Szolgálat**”) megszervezésében Felek a jelen együttműködési megállapodásban (a továbbiakban: „**Megállapodás**”) rögzítettek alapján együttműködnek. A Felek kölcsönösen törekednek arra, hogy a Közösségi Szolgálat elvégzésében érintett tanulók (a továbbiakban: „**Tanuló/Tanulók**”) az előírt határidőben teljesíteni tudják kötelezettségüket.
2. **Felek kötelezettségei**
	1. A Múzeum kötelezettségei, vállalásai:
		1. A Múzeum az alábbi tevékenységek ellátásához illeszkedő tevékenységek (a továbbiakban: „**Tevékenységek**”) elvégzésének lehetőségét biztosítja az Intézmény által küldött Tanulók számára:

- teremőrzés, múzeumpedagógiai animáció, rendezvényeken segítő tevékenység, információs szolgálat ellátása idegen nyelven is, közvélemény kutatás a látogatók körében, adminisztrációs feladatok.

* + 1. A Tevékenységek ellátása során sor kerülhet a Tanulók által fényképfelvételek, továbbá más, a szerzői jogról szóló 1999. évi LXXVI. törvény alapján szerzői műnek minősülő dokumentumok, egyéb művek elkészítésére is.
		2. A Múzeum a Tevékenységek ellátásával kapcsolatban köteles biztosítani:
			1. az egészséget nem veszélyeztető és biztonságos tevékenységhez szükséges feltételeket,
			2. ha szükséges, pihenőidőt,
			3. a közösségi szolgálattal összefüggő tevékenység ellátásához szükséges tájékoztatást és irányítást, az ismeretek megszerzését
			4. a tizennyolcadik életévét be nem töltött Tanuló, illetve a korlátozottan cselekvőképes nagykorú Tanuló esetén a közösségi szolgálati tevékenység folyamatos, szakszerű felügyeletét.
		3. Ha az utasítás végrehajtása kárt idézhet elő, a Tanuló köteles előre az utasítást adó figyelmét felhívni. A Tanuló nem felel az általa okozott kárért, amennyiben figyelem felhívási kötelezettségének eleget tett.
		4. Felek rögzítik, hogy a hallgató által szenvedett esetleges balesetek és egészségkárosodások tekintetében a Múzeum felelősséget nem vállal.
	1. Az Intézmény kötelezettségei, vállalásai:
		1. Az Intézmény saját Tanulóit jelen Megállapodás alapján, jelentkezésük függvényében küldi a Múzeumhoz a Tevékenységek elvégzésére.
		2. Az Intézmény korlátlanul felel a közösségi szolgálat során végzett tevékenységgel összefüggésben a Múzeumnak, illetve harmadik személynek okozott vagyoni és nem vagyoni kárért. A Tanuló mentesül a felelősség alól, ha bizonyítja, hogy úgy járt el, ahogy az adott helyzetben elvárható. Amennyiben a kárt a Tanulónak felróható magatartás okozta, - a jelen szerződéstől eltérő rendelkezés hiányában — a Múzeum az Iskolától követelheti kárának megtérítését.
		3. Amennyiben a Múzeumnál a Közösségi Szolgálat során a Tanulók magatartásával összefüggésben fegyelmi problémák merülnek fel, ezeket az Intézmény kapcsolattartója, illetve az Intézmény oldja meg a Múzeum kapcsolattartójával, vezetőjével egyetértésben.
		4. Abban az esetben, ha a 2.1.2 pontban meghatározott szerzői mű készítésére kerülne sor, az Intézmény szavatosságot vállal, hogy az így elkészített szerzői művön fennálló vagyoni jogok kizárólagosan a Múzeumot illetik, így a Múzeum a művet szabadon – harmadik személyek engedélye vagy hozzájárulása nélkül ­ felhasználhatja, nyilvánosságra hozhatja.
1. **felelős személy és kapcsolattartó**
	1. Az Intézmény részéről felelős személy és kapcsolattartó:

Név: […]

Telefonszám: […]

E-mail cím: […]

* 1. A Múzeum részéről felelős személy és kapcsolattartó:

Név: […]

Telefonszám: […]

E-mail cím: […]

1. **A programmal kapcsolatban felmerülő költségek és annak kötelezettségvállalója**
	1. Múzeum nem biztosítja a Tanulók közösségi szolgálattal kapcsolatos esetlegesen szükséges utazását, szállítását és étkezését.
	2. A Tevékenységek ellátásához szükséges eszközöket Múzeum biztosítja.
	3. Felek rögzítik, hogy jelen pontban foglaltakon felül Iskola a jelen Megállapodásban foglaltak teljesítése kapcsán egyéb fizetési, vagy megtérítési igénnyel a Múzeummal szemben nem élhet.
2. **A program ütemezése:**
	1. A választható Tevékenységeket és annak részleteit a Múzeum állítja össze, melyről az ellátandó Tevékenységhez kapcsolódó program indulását legalább 30 nappal megelőzően értesíti az Iskolát. Az Intézmény kötelezettséget vállal, hogy a Múzeumnál végezni kívánt Közösségi Szolgálat igényét minden alkalommal ismerteti a Tanulókkal, és visszajelez a Múzeum számára.
	2. A Múzeum vállalja, hogy a jelzéstől számított két héten belül egyeztet az Intézmény kapcsolattartójával, többek között jelzi, hogy szükségesnek tartja-e pedagógus jelenlétét.
	3. Az Intézmény vállalja, hogy a tevékenységekkel kapcsolatos jelentkezési lapokat és tevékenységi naplót a Tanulók számára biztosítja, a szülői hozzájárulásokat megszerzi.
	4. Az Múzeum vállalja, hogy a Tanulók tevékenységét a tevékenységi naplóban a szervezetnél eltöltött óraszámoknak megfelelően igazolja.
	5. A Múzeum által nyújtott Közösségi Szolgálat keretén belüli foglalkoztatás időtartama […] óra.
3. **A Megállapodás megszűnése**
	1. A Felek a jelen Megállapodástól való elállásra vagy a Megállapodás azonnali hatályú felmondására jogosultak, ha:
		1. a Felek a Tevékenységek megkezdését felróható okból nem kezdeményezik, és a késedelmet ezen idő alatt írásban sem mentik ki,
		2. olyan körülmény merül fel vagy jut a Felek tudomására, amely alapján a Közösségi Szolgálat megfelelő teljesülése kétségessé válik, vagy más irányt vet
		3. jelen Megállapodásban meghatározott feladat megvalósítása meghiúsul, tartós akadályba ütközik, vagy a jelen Megállapodásban foglalt ütemezéshez képest jelentős késedelmet szenved,
		4. vagy a Felek valamelyike a neki felróható okból megszegi a jelen Megállapodásból, illetve az azzal kapcsolatos jogszabályokból eredő kötelezettségeit, így különösen nem tesz eleget kötelezettségének, és ennek következtében a jelen Megállapodásban meghatározott Tevékenységek szabályszerű megvalósítását nem lehet nyomon követni.
4. **Egyéb rendelkezések**
	1. A Felek rögzítik, hogy a jelen Megállapodással összefüggő adatok nem minősülnek üzleti titoknak, nem tarthatók vissza üzleti titokra hivatkozással, amennyiben azok megismerését vagy nyilvánosságra hozatalát közérdekből elrendelik.
	2. A Felek a jelen Megállapodásból eredő esetleges jogvitákat elsősorban tárgyalásos úton kötelesek rendezni.
	3. A jelen Megállapodásban nem vagy nem kellő részletességgel szabályozott kérdések tekintetében a magyar jog szabályai — elsősorban a Polgári törvénykönyv — az irányadók.
	4. Felek nyilatkoznak, hogy a nemzeti vagyonról szóló 2011. évi CXCVI. törvény. 3. §-a szerinti átlátható szervezetnek minősülnek.

A Felek a jelen, 4 oldalból álló Megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen Megállapodás 4 darab eredeti, egymással teljes egészében megegyező példányban készült, amelyből 2 darab az Iskolánál, 2 darab a Múzeumnál marad.

Kelt: Budapest, 2020.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Magyar Műszaki és Közlekedési****Múzeum**Képv.: Dr. Zsigmond Gábor PhD.főigazgató-helyettes**Múzeum** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[**…**]Képv.: […][…]**Intézmény** |